فلمدراسا ديال دابا كا نجبرو فلقيسم تلاتا ولّا ربعا ديال "لموجتاهيدين" لّي كا يقدرو يتبّعو اش كا يگول لوستاد بلعربيا لفوصحى ولّا بلفرانصاويا (حيت عندهوم ماهارات لوغاويين فوق لعادا)، امّا شّياطا ديال شي تلاتين ولّا ربعين ديال تّلامد فلقيسم تا نجبروهوم ما تا يقدروش يتبّعو لهضرا و دّوي ديال لموعلّيم و لوستاد بهاداك تّخربيق لينشاءي ديال لعربيا لفوصحى و لفرانصاويا و كا يزگلو لفهاما ديال دّرس. إيوا هادوك دابا حنا كا نسمّيوهوم "كوسالى" و هوما ماشي كوسالى والاكين هوما ضاحايا ديال هاد تّفليا و تّريگيل و لغومّايضا و لعونف و تّمرميد لّوغاوي لّي كا يتمارس عليهوم بلعربيا لفوصحى و لفرانصاويا عام مورا عام من تّحضيري للباكالوريا.